Document ID: /roh_data/filtered/swiss_laws_in_ROH.jsonl.gz/141

427.210

Ordinaziun davart las scolas autas purtadas dal chantun (OSA)

dals 08-07-2014 (versiun dals 01-01-2025)

sa basond sin l'art. 45 al. 1 da la constituziun chantunala1)

relaschada da la regenza ils 8 da fanadur 2014

1. Disposiziuns generalas

Intent

Art.  1 1 Questa ordinaziun serva a realisar las disposiziuns da la lescha chantunala davart las scolas autas e la perscrutaziun, las disposiziuns respectivas dal dretg federal sco er las disposiziuns interchantunalas, uschenavant che quellas ston vegnir applitgadas per scolas autas purtadas dal chantun (scolas autas).

Art.  2 Cumpetenza dal cussegl da la scola auta, reglaments 1 Il   cussegl   da   la   scola   auta   relascha   reglaments   per   l'adempliment   da   las incumbensas tenor l'artitgel 13 da la lescha davart las scolas autas e la perscrutaziun.

En quest connex fixescha il reglament d'organisaziun l'organisaziun da la scola e determinescha la structura dal reglament da la scola.

2 Fixads tras reglament vegnan en spezial:

a)

la procedura d'immatriculaziun e d'exmatriculaziun, la renconuschientscha da la furmaziun preliminara e l'experientscha professiunala, la frequentaziun da las occurrenzas d'instrucziun tras las studentas ed ils students, las modalitads dals examens sco er la procedura disciplinara;

l'autezza da las taxas;

l'organisaziun e la realisaziun da curs preliminars;

il dretg da suttascriver e las indemnisaziuns al cussegl da la scola auta, la delegaziun d'incumbensas a la direcziun da la scola auta sco er ils dretgs da cundecisiun da las appartegnentas e dals appartegnents da la scola auta;

b)

c)

d)

1) DG 110.100 * tabellas da las modificaziuns a la fin dal relasch

1

427.210

e) * la realisaziun da las disposiziuns da la Lescha federala davart il dretg d'autur

ed ils dretgs da protecziun parents.

f) * … 3 Il cussegl da la scola auta lascha inscriver en il register da commerzi las persunas che   han   il   dretg   da   suttascriver.   En   quest   connex   vegnan   previsas   adina suttascripziuns collectivas per expensas.

Publicaziun ed approvaziun

Art.  3 1 Ils reglaments dal cussegl da la scola auta ston vegnir publitgads en ina furma adattada e consegnads a l'uffizi.

2 Il reglament d'indemnisaziun per las commembras ed ils commembers dal cussegl da la scola auta sto vegnir inoltrà a la regenza per l'approvaziun.

Assicuranzas cunter accidents e da responsabladad

Art.  4 1 La conclusiun d'assicuranzas cunter accidents e da responsabladad è chaussa da las studentas e dals students.

Incarica da prestaziun, incarica speziala

Art.  5 1 L'incarica da prestaziun cun contribuziun globala è limitada a maximalmain 4 onns e po vegnir renovada sin dumonda dal cussegl da la scola auta.

2 L'incarica da prestaziun cun contribuziun globala cumpiglia almain:

a)

l'indicaziun   da   las   partidas   da   contract,   da   la   perioda   da   contract   e   da   la summa da contract;

l'incarica cun indicaziuns per controllar che l'incumbensa vegnia ademplida e ch'ils termins da desditga vegnian observads;

prescripziuns per il rapport da gestiun envers il chantun;

indicaziuns davart las mobiglias e davart las immobiglias;

la suttascripziun da la presidenta u dal president dal cussegl da la scola auta e d'ina commembra u d'in commember da la regenza.

b)

c)

d)

e)

3 Cumplettaziuns   da   l'incarica   da   prestaziun   cun   contribuziun   globala   durant   la perioda da contract vegnan fatgas mo en cas betg planisabels sin basa d'incaricas spezialas; en quest connex è l'incarica speziala ina prestaziun temporara da la scola auta  cun  in  cumenzament  e  cun  ina  fin  fixada.  Sche  necessari,  po  la  limitaziun temporara   da   l'incarica   speziala   vegnir   abolida,   e   l'incarica   speziala   po   vegnir integrada en l'incarica da prestaziun cun contribuziun globala da la proxima perioda da contract. *

Titels *

Art.  6 1 La denominaziun dals titels sa drizza tenor las disposiziuns respectivas dal dretg federal   sco   er   tenor   las   cunvegnas   interchantunalas.   Il   departament   regla   la realisaziun. *

2

427.210

2. Sectur da prestaziun da l'instrucziun

Immatriculaziun, exmatriculaziun

Art.  7 1 Studentas   e   students   vegnan   admess   a   la   scola   auta   tras   immatriculaziun.   Ils termins   d'annunzia   e   las   cundiziuns   d'admissiun   fixadas   per   lescha   vegnan publitgads da la scola auta.

2 L'extrada da studentas e students da la scola auta capita tras exmatriculaziun.

Structura dal studi

Art.  8 1 Las scolaziuns èn concepidas en moda modulara e sa drizzan tenor las disposiziuns federalas decisivas sco er tenor la conferenza svizra da las directuras e dals directurs chantunals da l'educaziun publica Igl è pussaivel da far in studi a temp cumplain ed in studi a temp parzial.

2 Il cussegl da la scola auta approvescha sin proposta da la direcziun da la scola auta ils plans d'instrucziun e sin basa dal sistem europeic da transferiment da credits academics (ECTS) l'assegnaziun dals puncts da credit.

Sistem da valitaziun

Art.  9 1 Las   prestaziuns   da   lavur   da   las   studentas   e   dals   students   vegnan   valitadas   cun notas. En cas excepziunals po il cussegl da la scola auta fixar auters sistems da valitaziun. Per prestaziuns suffizientas vegnan assegnads puncts da credit.

2 La scala da notas cumpiglia notas entiras e mesas notas. 6 è la meglra nota, 1 è la mendra nota. Notas sut 4 represchentan prestaziuns insuffizientas.

Art.  10 *

…

Restituziun dal daner da studi e da las taxas

Art.  11 1 Sch'il studi vegn interrut u smess durant il semester, na vegnan betg restituids il daner da studi e las taxas dal semester current.

3. La perscrutaziun, ils servetschs e las furmaziuns supplementaras sco secturs da prestaziun

Perscrutaziun

Art.  12 1 I   vegn   empruvà   da   realisar   projects   da   perscrutaziun   cuminaivels   cun   las instituziuns da perscrutaziun universitaras ch'èn domiciliadas en il Grischun.

3

427.210

Art.  13

Concepziun dals pretschs per ils servetschs e per las furmaziuns supplementaras

1 Ils custs directs dals servetschs e da las furmaziuns supplementaras ston vegnir cuvrids almain per 125 pertschient (contribuziun da garanzia 1). * 2 Exceptads   da   la   regulaziun   tenor   l'alinea 1   èn   servetschs   e   furmaziuns supplementaras ch'èn vegnids surdads dal chantun. *

4. Finanziaziun

Manar la contabilitad

Art.  14 1 La scola auta maina las finanzas e la contabilitad en moda autonoma sin basa dals princips da facturaziun da la lescha da finanzas.

2 Il management da las ristgas ed il sistem da controlla intern (SCI) vegnan realisads tenor las disposiziuns dal dretg d'obligaziuns.

Amortisaziuns, activaziuns

Art.  15 1 L'amortisaziun   d'investiziuns   materialas   sa   drizza   tenor   las   disposiziuns   da   la legislaziun chantunala davart las finanzas concernent l'amortisaziun da la facultad administrativa.

2 Activaziuns èn admissiblas mo per las expensas d'investiziun e mo en il rom dal preventiv   approvà.   Expensas   d'investiziun   per   bains   d'investiziun   materials   sut 200 000 francs per unitad na ston betg vegnir activadas.

Retenziuns

Art.  16 1 Ina retenziun sto vegnir furmada, sche las suandantas premissas èn ademplidas en moda cumulativa:

a)

i sa tracta d'ina obligaziun actuala che deriva d'in eveniment, ch'è capità avant il di da referenza da la bilantscha;

i   resulta   cun   gronda   probabilitad   ina   deflussiun   da   meds   finanzials   per ademplir questa obligaziun;

l'import da l'obligaziun po vegnir stimà en moda fidada; e l'import è essenzial.

b)

c)

d)

Reservas generalas

Art.  17 1 Ils   gudogns   annuals   ston   vegnir   assegnads   a   las   reservas   generalas   per   cuvrir perditas futuras.

2 Il total da las reservas generalas na dastga betg surpassar 12 pertschient dals custs bruts. Sche las reservas generalas cuntanschan la valur maximala, sto vegnir pajada enavos la contribuziun chantunala ch'è vegnida pajada sur quai ora.

4

427.210

Cumpart da la contribuziun globala per il svilup da l'organisaziun

Art.  17a * 1 La cumpart da la contribuziun globala per il svilup da l'organisaziun da las scolas autas è cuntegnida en l'incarica da prestaziun ed importa maximalmain 6 pertschient da la media dals custs bruts dals ultims 4 onns.

2 La cumpart sto vegnir inditgada en il quint annual sut las reservas. * 3 Suenter mintga perioda da l'incarica da prestaziun sto la cumpart restanta vegnir attribuida   a   las   reservas   generalas,   resguardond   la   restricziun   tenor l'artitgel 17 alinea 2. *

Utilisaziun e cumprova da reservas e da retenziuns

Art.  18 1 Las   retenziuns   ston   vegnir   cumprovadas   avertamain   en   detagl,   impundidas confurm   a   lur   destinaziun   e   schliadas   uschespert   che   las   premissas   èn   crudadas davent.

2 La furmaziun e la schliaziun da retenziuns e da reservas generalas ston vegnir cumprovadas en detagl en l'agiunta dal quint annual.

Valitaziun

Art.  19 1 Il   chapital   en   circulaziun   vegn   valità   tenor   princips   commerzials.   Ils   meds finanzials   liquids,   las   pretensiuns   e   las   posiziuns   transitoricas   activas   vegnan valitadas per la valur nominala, las vaglias per la valur da bursa il di da referenza da la bilantscha, las vaglias senza valur da bursa per ils custs d'acquisiziun.

2 La   facultad   investida   dastga   vegnir   bilantschada   maximalmain   per   sia   valur d'acquisiziun u da producziun e cun deducir las rectificaziuns necessarias da las valurs.

3 Il chapital ester vegn valità per la valur nominala.

Emprest ed investiziun da chapital ester

Art.  20 1 Las investiziuns ed ils debits ston vegnir administrads tenor criteris economics ed orientads a la ristga.

2 La scola auta sto observar – cun investir meds finanzials e cun surpigliar chapital ad emprest – las prescripziuns da la regenza per l'administraziun da la tresoraria dal chantun.

3 Il chantun po conceder a la scola auta emprests da daners per finanziar investiziuns materialas. Ils emprests da daners ston vegnir tschainsids tenor las cundiziuns dal martgà   e   pajads   enavos   en   la   dimensiun   d'amortisaziuns   da   las   investiziuns materialas.

5

427.210

Directivas dal preventiv

Art.  21 1 Il   preventiv   sto   vegnir   fatg   tenor   las   directivas   formalas   e   materialas   dal departament. Ils documents dal preventiv ston vegnir cumplettads cun tut las datas da prestaziun e da finanzas sco er cun indicaturs che correspundan a las pretensiuns al controlling da las contribuziuns en il senn da la lescha da finanzas dal chantun Grischun.

2 Areguard   l'utilisaziun   da   persunal   e   da   meds   materials   valan   las   directivas   per l'administraziun chantunala exclusivamain confurm al senn.

Contribuziun globala, approvaziun dal preventiv

Art.  22 1 Il cussegl grond fixescha la contribuziun globala e las ulteriuras contribuziuns a la scola auta en il rom dal preventiv dal chantun.

2 L'approvaziun dal preventiv da la scola auta vegn fatga da la regenza suenter la fin da la sessiun da december sin basa dal preventiv dal chantun ch'è vegnì deliberà dal cussegl grond.

Fixaziun da las contribuziuns

Art.  23 1 La fixaziun da las contribuziuns chantunalas vegn fatga tras l'uffizi fin mez avrigl da l'onn suandant.

Pajament da las contribuziuns

Art.  24 1 Il   chantun   paja   tut   la   contribuziun   globala   en   pajaments   parzials   durant   l'onn current.

2 Sche quai è pussaivel, ston ils pajaments parzials vegnir coordinads cun ils basegns da liquiditad da la scola auta.

5. Rapport annual, quint annual, post da revisiun e regulaziun dals salaris

Rapport annual e quint annual

Art.  25 1 Il rapport annual ed il quint annual revedì ston vegnir suttamess a la Regenza per l'approvaziun fin la fin da matg da l'onn suandant. En il rapport annual ston vegnir integrads tut las datas impurtantas da prestaziuns e da finanzas sco er ils indicaturs dal controlling da las contribuziuns en il senn da la Lescha davart las finanzas dal chantun Grischun. * 2 Els vegnan rendids enconuschents al cussegl grond en la sessiun da zercladur che suonda.

6

427.210

Post da revisiun

Art.  26 1 Il post da revisiun controlla la contabilitad e fa in rapport per mauns da la regenza e dal cussegl da la scola auta.

Imputaziun dals salaris

Art.  27 1 Per reglar ils salaris valan las disposiziuns davart las scolas autas tenor l'agiunta tar l'ordinaziun davart la finanziaziun dal deficit da las instituziuns da la furmaziun professiunala e da purschidas da furmaziun cuntinuanta.

Relaziuns d'engaschament

Art.  27a * 1 Las relaziuns d'engaschament da las scolas autas sa drizzan tenor la Lescha davart la relaziun da lavur da las collavuraturas e dals collavuraturs dal chantun Grischun 2).

Ils salaris maximals ch'èn decisivs per l'imputaziun vegnan fixads en l'agiunta 2 tar questa ordinaziun.

2 Tut las disposiziuns dal dretg da persunal cun consequenzas finanzialas che van pli lunsch   che   quellas   da   la   lescha   numnada   en   l'alinea 1,   ston   vegnir   approvadas ordavant da la Regenza.

6. Disposiziuns finalas

Execuziun

Art.  28 1 L'execuziun è chaussa da l'uffizi.

2 Ils documents da sesida cun la glista da tractandas dal cussegl da scola auta ston vegnir consegnads a l'uffizi almain 10 dis da lavur avant la sesida. Ils protocols da sesida ston vegnir consegnads a l'uffizi suenter la sesida. *

Aboliziun dal dretg vertent

Art.  29 1 Cun l'entrada en vigur da questa ordinaziun vegnan abolids ils suandants relaschs:

a)

ordinaziun tar la lescha davart la scola auta da pedagogia dals 20 da december 2005 (DG 427.205);

ordinaziun davart il cussegl da la scola auta professiunala da pedagogia dals 8 da fanadur 2003 (DG 427.230);

ordinaziun   davart   las   scolaziuns   e   davart   ils   examens   a   la   scola   auta   da pedagogia dals 14 d'avust 2007 (ordinaziun da scolaziun; DG 427.240);

ordinaziun davart il curs preliminar per l'admissiun al studi a la scola auta da pedagogia dals 4 da fanadur 2006 (ordinaziun davart il curs preliminar; DG 427.290);

ordinaziun tar la lescha davart la scola auta da tecnica ed economia dals 20 da december 2005 (DG 427.510);

b)

c)

d)

e)

2) DG 170.400

7

427.210

f)

ordinaziun davart il studi, la perscrutaziun ed ils servetschs a la scola auta da tecnica ed economia dals 30 d'avust 2011 (ordinaziun da studi SATE; DG 427.520).

Disposiziuns transitoricas

Art.  30 1 Studentas e students che han cumenzà cun lur scolaziun sin fundament da la basa giuridica vertenta pon – sin dumonda a la direcziun da la scola auta – finir lur scolaziun tenor questas disposiziuns.

2 La   scola   auta   da   pedagogia   dal   Grischun   sco   er   la   scola   auta   spezialisada   dal Grischun concludan l'onn da gestiun 2014 tenor las prescripziuns dal dretg vertent.

Art.  31 1 Questa ordinaziun entra en vigur il 1. d'avust 2014.

Entrada en vigur

8

427.210

Tabella da las modificaziuns - tenor conclus

Conclus 08-07-2014 12-12-2017 12-12-2017 12-12-2017 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 28-01-2025 28-01-2025

Entrada en vigur 01-08-2014 01-01-2018 01-01-2018 01-01-2018 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025

Element relasch Art. 2 al. 2, e)

Art. 2 al. 2, f)

Agiunta 1 Art. 2 al. 2, e)

Art. 2 al. 2, f)

Art. 5 al. 3 Art. 6 Art. 6 al. 1 Art. 10 Art. 13 al. 1 Art. 13 al. 2 Art. 17a Art. 25 al. 1 Art. 27a Art. 28 al. 2 Agiunta 1 Agiunta 2 Art. 17a al. 2 Art. 17a al. 3

Modificaziun emprima versiun midada integraziun integraziun midada aboliziun midada midada dal titel midada aboliziun midada integraziun integraziun midada integraziun midada aboliziun integraziun midada midada

Publicaziun en la CUL - 2017-043 2017-043 2017-043 2024-043 2024-043 2024-043 2024-043 2024-043 2024-043 2024-043 2024-043 2024-043 2024-043 2024-043 2024-043 2024-043 2024-043 2025-017 2025-017

9

427.210

Tabella da las modificaziuns - tenor element

Element relasch Art. 2 al. 2, e)

Art. 2 al. 2, e)

Art. 2 al. 2, f)

Art. 2 al. 2, f)

Art. 5 al. 3 Art. 6 Art. 6 al. 1 Art. 10 Art. 13 al. 1 Art. 13 al. 2 Art. 17a Art. 17a al. 2 Art. 17a al. 3 Art. 25 al. 1 Art. 27a Art. 28 al. 2 Agiunta 1 Agiunta 1 Agiunta 2

Conclus 08-07-2014 12-12-2017 26-11-2024 12-12-2017 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 28-01-2025 28-01-2025 26-11-2024 26-11-2024 26-11-2024 12-12-2017 26-11-2024 26-11-2024

Entrada en vigur 01-08-2014 01-01-2018 01-01-2025 01-01-2018 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2018 01-01-2025 01-01-2025

Modificaziun emprima versiun midada midada integraziun aboliziun midada midada dal titel midada aboliziun midada integraziun integraziun midada midada midada integraziun midada integraziun aboliziun integraziun

Publicaziun en la CUL - 2017-043 2024-043 2017-043 2024-043 2024-043 2024-043 2024-043 2024-043 2024-043 2024-043 2024-043 2025-017 2025-017 2024-043 2024-043 2024-043 2017-043 2024-043 2024-043

10

427.210-A2

Agiunta 2: Salaris maximals imputabels (art. 27a)

(Versiun dal 1. da schaner 2025)

1. Chaussas generalas

Art.  1  Salarisaziun 1 Las tariffas maximalas imputablas per la salarisaziun ch'èn fixadas en questa agiunta sa basan sin il sistem da classas da funcziun da l'administraziun chantunala.

2 Tar la fixaziun concreta dals salaris ston las scolas autas eventualmain observar las tariffas pli bassas d'usit local.

2. Regulaziun dals salaris a las scolas autas

Art.  2  Princip 1 Ils  salaris  en  il  sectur  da  la  direcziun  da  la  scola,  da  l'instrucziun,  dal  transfer  da tecnologia  e  da  savida  sco  er  da  la  perscrutaziun  e  dal  svilup  ch'è  orientà  a l'applicaziun sa drizzan tenor l'artitgel 4.

2 Per las ulteriuras collavuraturas ed ils ulteriurs collavuraturs valan las categorias e las classas da salari tenor l'artitgel 3.

3 Per  la  classificaziun  da  collavuraturas  e  collavuraturs  che  na  pon  betg  vegnir classifitgads  tenor  l'artitgel  3  u  l'artitgel 4  vala  en  emprima  lingia  l'agiunta 1  da l'Ordinaziun  da  deficit  ed  en  segunda  lingia  il  plan  general  da  classificaziun  dal chantun Grischun.

Art.  3  Categorias da collavuraturas e collavuraturs e salaris maximals

renconuschids

1 Las suandantas categorias da collavuraturas e collavuraturs vegnan differenziadas, ed  i  vegnan  fixads  ils  suandants  salaris  maximals  renconuschids  tenor  il  sistem  da classas da funcziun da l'administraziun chantunala:

Tar  las  funcziuns  menziunadas  qua  sutvart  che  n'han  nagina  specificaziun  u  che appartegnan a pliras classas da funcziun pussaivlas, vegn l'attribuziun definitiva ad ina classa da funcziun fatga sin basa dal carnet d'obligaziuns, suenter avair consultà l'uffizi cumpetent.

1

427.210-A2

Funcziun funcziun da stab pli auta manader/-dra da las tecnologias d'infurmaziun manader/-dra da partiziun dals servetschs spezialist/-a dad I+D II (cun bachelor)

referendari/-a da fatgs da persunal II (cun certificat professiunal federal)

contabilist/-a (cun certificat professiunal federal)

spezialist/-a dad I+D I (cun attestat federal da qualificaziun)

secretari/-a I – IV pedel/-la secretari/-a, telefonist/-a assistent/-a da biro

Classa da funcziun 19 18 17 15

14

13

10–13 10 8/9 7/8

2 Persunas che lavuran a temp parzial survegnan in salari proporziunal a lur funcziun.

Art.  4  Scolas autas 1 Las  suandantas  categorias  da  persunas  d'instrucziun  e  da  collavuraturas  e collavuraturs da scolas autas vegnan differenziadas, ed i vegnan fixads ils suandants salaris  maximals  renconuschids  tenor  il  sistem  da  classas  da  funcziun  da l'administraziun chantunala:

a)

Collavuraturas e collavuraturs en uffizi principal

Classa da funcziun Funcziun rectur/-a 27 commember/-bra da la direcziun da la scola auta  25 24 manader/-dra da partiziun II manader/-dra da perscrutaziun manader/-dra da studi II manader/-dra d'institut manader/-dra da studi I manader/-dra da ressort docent/-a cun direcziun dal rom docent/-a  cun  transfer  da  savida  e  da  tecnologia (TST)

23

2

427.210-A2

manader/-dra da gruppa professiunala manader/-dra da partiziun I docent/-a collavuratur/-a scientific/-a III manader/-dra da partiziun collavuratur/-a scientific/-a II manader/-dra dals fatgs da persunal manader/-dra da project dals servetschs centrals collavuratur/-a da project dals servetschs centrals collavuratur/-a scientific/-a I assistent/-a d'organisaziun cun direcziun dal rom  13 12 assistent/-a d'organisaziun

22 21 20 19 17

15

b)  Collavuraturas e collavuraturs en uffizi accessoric

Categoria Incumbensadas ed in- cumbensads  per  l'in- strucziun

Persuna  d'instrucziun en uffizi accessoric

Indemnisaziun Classa da salari tenor l'artitgel 4 litera a, proporziunalmain.

Classa da salari tenor l'artitgel 4 litera a, partì cun emnas da scola e  pensum  obligatoric  (lecziuns obligatoricas  da  las  persunas d'instrucziun en uffizi cumplain)

I  vegnan  indemnisadas  mo  las lecziuns  che  vegnan  dadas  ef- fectivamain. En questa tariffa è cuntegnida  l'indemnisaziun  da firads e da vacanzas.

Funcziun/scolaziun Persunas d'instrucziun cun ina qualificaziun pro- fessiunala menziunada en l'artitgel 4  litera a  che  in- strueschan per semester e regularmain almain 8 lec- ziuns  per  emna  a  la  me- dema scola Persunas d'instrucziun cun ina qualificaziun pro- fessiunala menziunada en l'artitgel 4 litera a che in- strueschan per semester e regularmain  main  che  8 lecziuns per emna a la me- dema  scola  u  che  dattan singulas  uras  d'instruc- ziun  en  curs  da  saira,  en roms  d'instrucziun  che  sa refereschan  a  la  branscha ubain  sco  substitutas  u substituts.

3

427.210-A2

Substituziun da:

persunas d'instrucziun / referents/-as ospitants/-as

Persunas d'instrucziun che  instrueschan  en  ina funcziun  da  substitut/-a durant in curt temp

Classa da salari minimala tenor l'artitgel 3 u 4 litera a, partì cun emnas  da  scola  e  pensum  obli- gatoric  (lecziuns  obligatoricas da las persunas d'instrucziun en uffizi  cumplain).  En  questa  ta- riffa  è  cuntegnida  l'indemnisa- ziun da firads e da vacanzas.

2 Per docentas e docents en uffizi cumplain da scolas autas che adempleschan en ina scola  spezialisada  superiura  in  pensum  parzial  da  maximalmain  30  pertschient  èn imputablas las tariffas per docentas e docents da la scola auta.

3 Il departament regla sin dumonda il barat da docentas e docents cun autras scolas autas.

4